یوسف ادریس

یوسف ادریس (پیدائش: 19 مئی، 1927ء - وفات: 1 اگست، 1991ء) مصر کے ممتاز و معروف ڈراما نویس، صحافی، افسانہ و ناول نگا رتھے۔

حالات زندگی 
یوسف ادریس 19 مئی، 1927ء کو البیرم، مصر میں پیدا ہوئے۔ صوبائی دار الحکومت میں ثانوی تعلیم مکمل کرنے کے بعد وہ 1945ء میں طب کی اعلیٰ تعلیم حاصل کرنے کی غرض سے قاہرہ چلے گئے اور وہیں اُس دہائی کی آخری برسوں میں اُن کی کہانیاں المصری نامی اخبار میں شائع ہونی شروع ہوئیں۔ وفد پارٹی کے حامی اس اخبار پر بعد میں جمال عبدالناصر کے حکم سے پابندی لگا دی گئی۔ 1951ء میں طب کی تعلیم مکمل کرنے کے بعد یوسف ادریس نے چند سال پریکٹس بھی کی، مگر 1965ء کے لگ بھگ طب کو خیر باد کہہ کر کل وقتی ادیب اور صحافی کا پیشہ اختیار کر لیا۔ یوسف ادریس کی کہانیوں کا پہلا مجموعہ 1945ء میں شائع ہوا تھا اور اس کے بعد بہت سے مجموعے، ڈرامے اور ناول شائع ہوئے۔

وفات 
یوسف ادریس 1 اگست، 1991ء کو 64 برس کی عمر میں حرکتِ قلب بند ہونے سے لندن، برطانیہ میں وفات پا گئے۔

حوالہ جات 

1927ء کی پیدائشیں
1991ء کی وفیات
بیسویں صدی کے افسانہ نگار
بیسویں صدی کے مرد مصنفین
بیسویں صدی کے ناول نگار
عرب مصنفین
قاہرہ کی شخصیات
مصری مرد افسانہ نگار
مصری مصنفین
مصری ناول نگار
نجیب محفوظ تمغا ادب وصول کنندگان
وفیات بسبب دورہ قلب
مصری افسانہ نگار
فاضل جامعہ قاہرہ